«Bunyodkor» futbol akademiyasida faoliyat olib borayotgan sobiq futbolchi Akmal Risqullayev vafot etdi. Bu haqda toshkentliklar rasmiy tvitteri xabar tarqatdi. Risqullayev «Bunyodkor» futbol akademiyasida 2008-2009 yillarda tug‘ilgan bolalarga murabbiylik qilib kelayotgandi. 38 yoshda bo‘lgan (1979 yilda tug‘ilgan) Akmal Risqullayev «Paxtakor» klubi tarbiyalanuvchisi sanaladi. Faoliyati davomida Risqullayev Toshkentning «Traktor», Namanganning «Navbahor», G‘o‘zorning «Sho‘rtan», Toshkentning «Lokomotiv», Samarqandning «Dinamo», Navoiyning «Qizilqum» va Qozog‘istonning «Yassi-Sayram» jamoalarida to‘p surgandi.